Informácia pre verejnosť správe o hodnotení navrhovanej činnosti „Elektrifikácia trate Bánovce nad Ondavou – Humenné“ v zmysle zákona 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“).

Okresný úrad Košice, odbor starostlivosti o životné prostredie, oddelenie ochrany prírody a vybraných zložiek životného prostredia, Komenského 52, 040 01 Košice, oznamuje verejnosti, že navrhovaná činnosť „Elektrifikácia trate Bánovce nad Ondavou – Humenné“ podlieha posudzovaniu v štádiu predloženia správy o hodnotení v zmysle § 31 ods.2 zákona.

Okresný úrad Košice, odbor starostlivosti o životné prostredie, oddelenie ochrany prírody a vybraných zložiek životného prostredia, na úseku posudzovania vplyvov na životné prostredie, ako príslušný orgán štátnej správy podľa § 1 a § 5 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov obdržal dňa 30.03. 2015 správu o hodnotení navrhovanej činnosti „Elektrifikácia trate Bánovce nad Ondavou – Humenné“ navrhovateľa Železnice Slovenskej republiky, Bratislava, Klemensova 8, 813 61 Bratislava

Informácie o navrhovanej činnosti, ktorý je predmetom posudzovania je možné získať u príslušného orgánu a oprávneného zástupcu navrhovateľa DOPRAVOPROJEKT, a.s., Kominárska 2,4, 832 03 Bratislava.

Relevantné informácie sú sprístupnené v Informačnom systéme EIA/SEA na stránke <http://www.enviroportal.sk/sk/eia/detail/elektrifikacia-trate-banovce-nad-ondavou-humenne>.

Dotknutá obec do 3 pracovných dní od doručenia správy o hodnotení činnosti, alebo všeobecne zrozumiteľného záverečného zhrnutia informuje o tom verejnosť spôsobom v mieste obvyklým a zároveň jej oznámi, kde a kedy možno do správy o hodnotení činnosti, resp. do všeobecne zrozumiteľného záverečného zhrnutia nahliadnuť, robiť z nich výpisy, odpisy alebo na vlastné náklady zhotoviť kópie. Správa o hodnotení, resp. všeobecne zrozumiteľné záverečné zhrnutie, musí byť verejnosti sprístupnené najmenej na dobu 30 dní.

Verejnosť a dotknuté orgány môžu doručiť príslušnému orgánu písomné stanovisko k správe o hodnotení navrhovanej činnosti do 30 dní od jej zverejnenia podľa § 33 ods. 1) zákona na adresu:

Okresný úrad Košice

Odbor starostlivosti o životné prostredie kraja

Komenského 52

040 01 Košice

Druh požadovaného povolenia pre realizáciu navrhovanej činnosti alebo jej zmeny:

Územné rozhodnutie (MVDRR, Sekcia železničnej dopravy a dráh, Odbor dráhový stavebný úrad) Stavebné povolenie (Obce: Bánovce nad Ondavou, Laškovce, Šamudovce, Pozdišovce, Krásnovce, Michalovce, , Petrovce nad Laborcom, Nacina Ves, Voľa, Pusté Čemerné, Strážske, Brekov, Humenné, Kochanovce, Udavské, Kamenica nad Cirochou, Hažín nad Cirochou)

Písomné stanovisko sa považuje za doručené, aj keď bolo v určenej lehote doručené dotknutej obci.